VENDIM 
Nr. 14, datë 19.1.2017

MBI FILLIMIN E PROCEDURAVE PËR MODIFIKIMIN E LICENCËS SË SHOQËRISË “KOMP ENERGJI” SHPK, ME NUMËR 248, SERIA PV14K, MIRATUAR ME VENDIMIN E BORDIT TË KOMISIONERËVE NR.94, DATË 6.10.2014, PËR PRODHIMIN E ENERGJISË ELEKTRIKE NGA HEC-et “HURDHAS 1”, “HURDHAS 2” 
DHE “HURDHAS 3”

Në mbështetje të neneve 16; 20, germa “b” dhe 43, pika 1, të ligjit nr. 43/2015, “Për sektorin e energjisë elektrike”; nenit 113, të ligjit nr. 44/2015 “Kodi i Procedurave Administrative në Republikën e Shqipërisë”; VKM-së nr. 840, datë 11.6.2008 “Për përcaktimin e Autoritetit Kontraktues për dhënien me koncesion të hidrocentralit “Vinjoll”; neneve 10 dhe 15 të rregullores “Për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, miratuar me vendimin nr. 109, datë 29.6.2016, të Bordit të ERE-s; nenit 19, pika 1, germa “a”, të rregullores “Për organizimin, funksionimin dhe procedurat e ERE-s”, miratuar me vendimin nr. 96, datë 17.6.2016, të Bordit të ERE-s; nenit 8, të kontratës koncesionare nr. 2807 rep., dhe nr. 371 kol., datë 1.9.2009; Bordi i Entit Rregullator të Energjisë (ERE), në mbledhjen e tij të datës 19.1.2017, mbasi shqyrtoi relacionin e Drejtorisë së Licencimit dhe Monitorimit të Tregut, në lidhje me modifikimin e licencës së aktivitetit të prodhimit të energjisë elektrike të shoqërisë “Komp Energji” sh.p.k., 
konstatoi se: 
- Shoqëria “Komp Energji” sh.p.k. është licencuar në aktivitetin e prodhimit të energjisë elektrike nga HEC-et “Hurdhas 1”, me fuqi 1,71 MW, “Hurdhas 2”, me fuqi 1,3 MW dhe “Hurdhas 3”, me fuqi 1,2 MW, për një afat 30-vjeçar, me licencën nr. 248, seria PV14K, miratuar me vendimin e Bordit të Komisionerëve të ERE-s nr. 94, datë 6.10.2014. 
- Me shkresën nr. 791 prot., datë 11.11.2016, koncensionari “Komp Energji” sh.p.k., ka kërkuar zëvendësimin e emrit të koncensionarit “Komp Energji” sh.p.k., që mban tashmë licencën e prodhimit të energjisë elektrike nga HEC-et “Hurdhas 1”, “Hurdhas 2”, “Hurdhas 3”, me nr. 248, seria PV14K, miratuar me vendimin e Bordit të Komisionerëve të ERE-s nr. 94, datë 6.10.2014, me emrin e shoqërisë koncesionare “Hidropowerplant Construction” sh.p.k. 
- Referuar kërkesës nr. 791 prot., datë 11.11.2016, të koncensionarit, si dhe aplikimit të po kësaj shoqërie për licencim, kërkesa të cilat nuk vijnë në pajtim me njëra-tjetrën dhe frymën e ligjit për koncensionet, tregojnë se veprimet e shoqërisë “Komp Energji” sh.p.k., në cilësinë e Koncensionarit, për t’u licencuar në aktivitetin e prodhimit të energjisë elektrike, janë veprime jokorrekte, të cilat kanë sjellë paqartësi gjatë procedurës së licencimit, për rrjedhojë, del e nevojshme të bëhet modifikimi i licencës në favor të shoqërisë koncesionare “Hidropower-plant Construction” sh.p.k. 
Për gjithë sa më sipër cituar, Bordi i ERE-s
VENDOSI:

1. Të fillojë procedurën për modifikimin e licencës me numër 248, seria PV14K, miratuar me vendimin e Bordit të Komisionerëve të ERE-s nr. 94, datë 6.10.2014, për prodhimin të energjisë elektrike nga HEC-et “Hurdhas 1”, “Hurdhas 2” dhe “Hurdhas 3”, të mbajtur nga koncesionari “Komp Energji” sh.p.k.
2. Ngarkohet Drejtoria e Licencimit dhe e Monitorimit të Tregut të njoftojë aplikuesin për vendimin e Bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare. 

